ועדת הכספים, כנסת 21, פרוטוקול מספר 28, 2019-09-04 12:20

 << אורח >> משה שגיא: צוהריים טובים, אני מחדש את ישיבת הוועדה, אנחנו עוסקים בשינויים בתקציב.

 << אורח >> משה שגיא: אני רוצה להתחיל בהעברות של המשרד לביטחון פנים.

 << אורח >> משה שגיא: מספר פנייה לוועדה:67 עד 73.

יונתן פלורסהיים: הפנייה נועדה להעביר כ-130 מיליון ₪ בהוצאה וכ-140 מיליון ₪ בהרשאה להתחייב מהתקציב הרגיל של המשרד לביטחון פנים לתקציב הפיתוח.

יונתן פלורסהיים: עיקר התקציב ישמש להקמה של תחנות משטרה חדשות, שיפוץ שלהן והרחבה.

 << אורח >> משה שגיא: הבנתי את זה גם מהשר וגם מהמנכ"ל.

 << אורח >> משה שגיא: זה מתעכב עכשיו בגלל זה?

יונתן פלורסהיים: כן.

 << אורח >> משה שגיא: מתעכב עכשיו כי לא אושר עד היום?

יונתן פלורסהיים: כן.

עודד פורר: מה זאת אומרת "מתעכב עכשיו"?

עודד פורר: זה לא מתעכב עכשיו.

עודד פורר: זה מתעכב, לפחות ממה שאני רואה, מה-20 ביוני.

עודד פורר: זה לא התגלה הרגע.

 << אורח >> משה שגיא: לא העברנו את זה.

 << אורח >> משה שגיא: אם לא היינו הולכים שוב לבחירות, הוועדה הייתה עובדת רגיל כמו שהיא יודעת לעבוד, שזה כל השבוע, והיינו מעבירים את זה כי זו העברה חיונית.

 << אורח >> משה שגיא: אנחנו לא מכנסים את הוועדה.

 << אורח >> משה שגיא: הייתי צריך אישור של ועדת ההסכמות, הייתי צריך שמזכיר הממשלה יפנה וכל מה שנלווה לעניין הזה כדי לכנס את הוועדה.

 << אורח >> משה שגיא: רק עכשיו הגיע האישור.

 << אורח >> משה שגיא: כל מה שיש עליו הסכמה נמצא פה.

 << אורח >> משה שגיא: על חלק אין הסכמה.

עודד פורר: מאז ה-20 ביוני לא התכנסה ועדת הכספים?

 << אורח >> משה שגיא: התכנסה, אבל לא היה אישור את מה להביא ואת מה לא.

עודד פורר: זה לא משהו שצץ עכשיו.

 << אורח >> משה שגיא: אנחנו אשמים.

 << אורח >> משה שגיא: מי שהחליט על הבחירות אשם.

עודד פורר: עברה החלטת ממשלה - אמנם בממשלת מעבר - על קיצוץ של מיליארד ורבע שקלים במערכת.

עודד פורר: ההחלטה הזאת לא הונחה בפנינו.

עודד פורר: אני רוצה להבין איך כל הדברים האלה עובדים יחד.

 << אורח >> משה שגיא: יש שלושה קיצוצים.

 << אורח >> משה שגיא: מבין שלושת הקיצוצים האלה, לאחד אין עדיין אישור, לכן אני לא יכול להביא.

 << אורח >> משה שגיא: לא שאני הולך להצביע בעד, אבל אני לא יכול להביא את זה לדיון.

 << אורח >> משה שגיא: יש אחד שאני רוצה להעביר היום, שזה קיצוץ רוחבי שנותן את הכסף למשרד הביטחון, נותן את הכסף לשריפות, נותן את הכסף לצהרונים שהייתה פה דרישה ובגלל זה העברנו את התקציב של משרד החינוך, את העודפים.

 << אורח >> משה שגיא: זה נמצא בהעברה הזאת.

 << אורח >> משה שגיא: את זה אני רוצה להביא ולהצביע בעד.

עודד פורר: והחינוך המיוחד?

עודד פורר: כרכנו את ההצבעה על הצהרונים יחד עם החינוך המיוחד.

שלמה קרעי: הצהרונים עברו, אבל החינוך המיוחד נשאר כמו שהוא, עם כל המדרגות.

שי ליפשיץ: גפני, בדיון הקודם אמרת שאת החינוך אתה לא מעביר.

שי ליפשיץ: הצהרונים זה חינוך.

 << אורח >> משה שגיא: הצהרונים היו בדיון בוועדה.

 << אורח >> משה שגיא: אמרו לא להעביר את העודפים של משרד החינוך עד שהצהרונים לא יסודרו.

 << אורח >> משה שגיא: הצהרונים סודרו, הם מגיעים לדיון כאן.

 << אורח >> משה שגיא: שתי העברות של משרד החינוך לא הגיעו לכאן, הן לא מגיעות.

יעקב מרגי: אנחנו בפגרת בחירות נדרשים לאיפוק וריסון.

יעקב מרגי: גם בדיונים עם האוצר על הסוגיה של המוכש"ר שמענו את צמד המילים האלו, איפוק וריסון.

יעקב מרגי: 131 מיליון לא נכנסים לקטגוריה של איפוק וריסון.

 << אורח >> משה שגיא: על מה אתה מדבר?

יעקב מרגי: על העברה שמבקשים מאיתנו עכשיו.

יעקב מרגי: אפשר להגיד תחנות משטרה, אפשר להגיד העברות ביטחוניות.

יעקב מרגי: בפעם שעברה הסרתי את הרביזיה על העברות ביטחוניות.

יעקב מרגי: המדינה, ואת זה גם יאמר לך מזכיר הממשלה, יודעת לתפקד מצוין במצבי חירום.

יעקב מרגי: אם לא נכניס את המדינה למצב חירום, סוגיית המוכש"ר לא תיפתר.

יעקב מרגי: פעם מישהו אמר לי בדיון על תשלומי הורים: "הכלבים נובחים והשיירה עוברת".

יעקב מרגי: אני רוצה שיאמרו לי את זה פעם שנייה.

יעקב מרגי: אני אומר לך, תעשה את עבודתך.

יעקב מרגי: אני מודיע לך, בכל הצבעה אני אצביע נגד ואגיש רביזיה עד שהסוגיה של החינוך המיוחד במוכש"ר תיפתר.

 << אורח >> משה שגיא: יש שני צדדים למטבע.

 << אורח >> משה שגיא: אני לא נמצא בקטגוריה של הרשע או הצדיק.

 << אורח >> משה שגיא: לא אפשרתי להעביר את העברות של משרד החינוך ומשרד האוצר בגלל החינוך המיוחד.

שלמה קרעי: זה לא מספיק.

שלמה קרעי: חיכינו שלושה חודשים.

 << אורח >> משה שגיא: עם כל הכבוד, אתה מפלגת שלטון.

שלמה קרעי: הליכוד הוא זה שמנסה לטפל, הוא השיג תקציב, אבל משרד החינוך לא הסכים - -

 << אורח >> משה שגיא: את משרד החינוך גם צריך להחליף.

 << אורח >> משה שגיא: אם ש"ס ויהדות התורה ינהלו את המדינה, לפחות יהיה כסף לחינוך המיוחד.

עומר ינקלביץ': זה מעביר לזה, זה מעביר לזה, חינוך לאוצר ואוצר לחינוך, פינג פונג על חשבון הילדים האלה, על חשבון המשפחות החלשות - עד כמה הגיוני זה?

 << אורח >> משה שגיא: השאלה אם אנחנו עוצרים את המדינה.

שלמה קרעי: סך הכל צריך פה 30 מיליון שקל.

שלמה קרעי: ראיתי אותך משיג מכל משרד 10 מיליון שקל בשנייה.

שלמה קרעי: שלושה חודשים לדבר הזה?

עומר ינקלביץ': גם אין התחייבות שב-2020 זה כן יטופל.

שלמה קרעי: ב-2020 כבר התחייבו שזה יטופל.

שלמה קרעי: בואו נתחיל עם ה-30 מיליון שצריך.

 << אורח >> משה שגיא: אם אנחנו מעבירים את מה שהוא חיוני אבל לא מעבירים את החינוך והאוצר בגלל החינוך המיוחד, זה עושה להם בעיה הרבה יותר גדולה.

 << אורח >> משה שגיא: אני חושב שיש דברים שצריכים לתפקד ודברים שצריכים לעצור.

 << אורח >> משה שגיא: אני בדיונים עם השר ועם משרד האוצר.

 << אורח >> משה שגיא: יכול להיות שאנחנו נגיע לפתרון.

 << אורח >> משה שגיא: אם לא נגיע לפתרון, אתה בא ואומר: אני עוצר את העברות האלו.

שלמה קרעי: שמענו את הסיסמאות האלו כבר שלושה חודשים.

שלמה קרעי: זה לא מזיז להם בכלל.

עומר ינקלביץ': בדיון על שדה בוקר שמענו שהקואליציה מתנגדת.

יעקב מרגי: לא נכון, אני היחיד שהתנגדתי.

עומר ינקלביץ': לא נכון, הגברת קטי שטרית התנגדה, גם היו חברים מהליכוד שהתנגדו.

עומר ינקלביץ': כולנו צריכים להתנגד לקיצוץ הרוחבי.

עומר ינקלביץ': לילדי החינוך המיוחד אין את הדרך להילחם, הם אוכלוסייה מוחלשת, אוכלוסייה מודרת, אוכלוסייה פריפריאלית, אוכלוסייה שהיא לא רק חרדית.

עומר ינקלביץ': אנחנו צריכים להיאבק את מלחמתם של כלל אזרחי מדינת ישראל.

עומר ינקלביץ': 80 מיליון שקלים יימצאו כמו סכומי העתק שנמצאו.

עומר ינקלביץ': לא מזמן העבירו כחצי מיליארד שקל לאילת.

עומר ינקלביץ': מוצאים כספים כשרוצים.

עומר ינקלביץ': אנחנו צריכים להיאבק על הדבר הזה, אלה הילדים של כולנו.

עומר ינקלביץ': מדובר פה בנשמות.

עומר ינקלביץ': תתעוררו חבר'ה.

עומר ינקלביץ': דרך אגב, אם בשדה בוקר הייתם מספיק חזקים לבוא ולומר "אנחנו לא מעבירים", תהיו מספיק חזקים כאן עכשיו, אל תיעלמו עכשיו.

 << אורח >> משה שגיא: העברנו את שדה בוקר.

עומר ינקלביץ': החבר'ה של הליכוד התנגדו, הקואליציה התנגדה.

עומר ינקלביץ': תהיו מספיק לויאליים, תתנגדו לתקציב הכללי.

שלמה קרעי: לא התנגדנו.

 << אורח >> משה שגיא: מפלגת השלטון, שהיא מפלגת הליכוד ומעוניינת להעביר את הדברים האלה כיוון שאלה דברים חיוניים שצריך לעשות אותם, התנגדה.

 << אורח >> משה שגיא: קטי נמצאת פה, היא הייתה מהראשונות שצעקו על העניין הזה.

מאי גולן: אדוני היושב-ראש, אני לא אצעק פה סיסמאות פופוליסטיות, אני לא אגיד קואליציה ואופוזיציה.

מאי גולן: אין מישהו בחדר הזה, כולל אדוני היושב-ראש המכובד, שלא רוצה שהתקציב לחינוך המיוחד יעבור.

 << אורח >> משה שגיא: אני שוכב על הגדר בשביל זה כבר כמה חודשים.

מאי גולן: להגיד כמה ילדי החינוך המיוחד צריכים את הכסף הזה זה ברור, לא צריך לחזור על זה, לא צריך להגיד את זה.

מאי גולן: להגיד ש-30 מיליון זה כאין וכאפס לעומת התקציבים שמעבירים פה - גם ברור.

מאי גולן: החינוך המיוחד צריך לקבל את זה על פי חוק.

מאי גולן: יש לי חברה שיש לה שלושה ילדים, אחד מהם הוא בן 12 בחינוך המיוחד.

מאי גולן: אדוני היושב-ראש, אין אפילו מה לנסות לתאר מה עובר על האימא הזאת.

מאי גולן: לאימא הזאת, שאני באמת מסתכלת עליה וכל פעם מחדש מעריצה אותה, יש כוחות.

מאי גולן: הורים לילדים עם צרכים מיוחדים הם אנשים שמוצאים כוחות שלא ידעתי שקיימים בהם.

מאי גולן: להפיל עליהם את המכה הזאת, לא משנה מה צריך לקצץ ולהעביר, זה לא אנושי.

מאי גולן: כשאני באה לאימא הזאת, שהיא גם בחרה בליכוד, מה אני אמורה להגיד?

מאי גולן: אני אגיד לה שאפילו לא התנגדתי לדברים האחרים?

מאי גולן: אני יודעת שהקואליציה צריכה להצביע בעד, אני יודעת שצריכה להיות פה משמעת קואליציונית, אבל אני לא יכולה, המצפון שלי לא ייתן לי לישון בשקט בלילה.

מאי גולן: אני נאבקת עשור בהסתננות הבלתי חוקית, זה המאבק שלי, איתו הגעתי, עליו אני מתכוונת להילחם.

יעקב מרגי: אין הסתננות חוקית.

קטי קטרין שטרית: האוצר מצא 50 מיליון לטיפול בילדי המסתננים.

מאי גולן: 50 מיליון רק מהאוצר, שלא לדבר על מה שעבר מהממשלה, על מה שעבר מהעיריות.

מאי גולן: יש מיליונים על גבי מיליונים לילדי המסתננים הבלתי חוקיים - ילדים שלא אמורים לגדול פה, ילדים שיש להם מדינה, שיש להם סבים, שיש להם סבתות.

מאי גולן: זה אבסורד ממדרגה ראשונה שלילדי החינוך המיוחד אנחנו לא נדאג.

מאי גולן: אני רואה שיש פה תקנים לרשות ההגירה.

מאי גולן: כואב לי אישית לא להצביע עבור תקציב שאמור להגיע למשרד ההגירה, אני יודעת כמה הם צריכים כל שקל.

מאי גולן: אני נלחמת עוד הרבה לפני שהייתי חברת כנסת כדי שמשרד ההגירה יקבל עוד כלים על-מנת לפעול, כדי שהוא יוכל לבצע מדיניות, והנה אני מצביעה על זה נגד היום רק כי אני חושבת שילדי החינוך המיוחד חייבים להיות שווי ערך לכל ילדי מדינת ישראל.

 << אורח >> משה שגיא: מי היו שרי החינוך כל השנים כשלא היה תקציב לחינוך המיוחד במוכש"ר?

 << אורח >> משה שגיא: הרי זה לא התחיל היום.

 << אורח >> משה שגיא: לא היה שר חינוך מיהדות התורה או מש"ס.

אורלי פרומן: אני רוצה לדבר על עצם העניין של קיצוץ רוחבי.

אורלי פרומן: קיצוץ רוחבי זו דרך קלה לממשלה במקום לשבת ולעשות סדר עדיפויות אמיתי, במקום לראות איפה ברבע האחרון של השנה צפויים עודפים במשרדים ותקציבים לא מנוצלים כדי להעביר למקומות הייעודיים החשובים.

אורלי פרומן: אני עד ינואר האחרון שיבצתי ילדים מכל הקשת של החינוך המיוחד.

אורלי פרומן: כל שנה יושבים ומחכים שאולי המספרים יתאיידו, שאולי הם לא יהיו שם, אבל בסוף זה מגיע.

אורלי פרומן: הכיתות וגני הילדים צפופים, לחוצים, אין מספיק כוח אדם כדי לטפל בילדים שהם החוליה החלשה של החברה וצריכים להיות הכי מחוזקים.

אורלי פרומן: בתי חולים, קשישים עם קצבאות, נכים, ניצולי שואה - אפשר לקחת הרבה מאוד דוגמאות של אוכלוסיות מוחלשות שלשם צריך לייעד.

אורלי פרומן: אסור לקצץ רוחבית בכל המשרדים ולפגוע בכל האוכלוסיות המוחלשות.

אורלי פרומן: פה צריך לעשות סדר, אסור לאשר עד שלא נראה סדר עדיפויות אמיתי, נכון, עד שלא נראה עודפים ותקציבים לא מנוצלים שאותם צריך להפנות לאן שצריך.

שלמה קרעי: אדוני היושב-ראש, אני חוזר על הקריאה לפקידי החינוך והאוצר להגיע לאותם גני ילדים.

שלמה קרעי: ביקרתי במוסד של החינוך המיוחד של המוכר שאינו רשמי במודיעין עילית.

שלמה קרעי: אתה רואה שם את הילדים המסכנים, את אלה שצריכים אותנו יותר מכל.

שלמה קרעי: אנחנו תמיד מוצאים כאן את הדרך למצוא תקציבים בשביל כל מיני נושאים שהם אמנם חשובים אבל הם פחות חשובים מזה.

שלמה קרעי: לנושא הזה אנחנו לא מוצאים פתרון בוועדת הכספים ובוועדת החינוך.

שלמה קרעי: אם הזכרת את ראש הממשלה ואת שלטון הליכוד בעשר השנים האחרונות, בוא לא נשכח מי היה יושב ראש ועדת הכספים ומי היה יושב-ראש ועדת החינוך באותן שנים.

 << אורח >> משה שגיא: בעשר השנים האחרונות היה ניסן סלומיאנסקי יושב-ראש ועדת הכספים ואני.

שלמה קרעי: שש שנים אתה יושב-ראש ועדת הכספים, זה מספיק זמן.

 << אורח >> משה שגיא: אני אגיד לך כמה דברים שעשיתי בזמן הזה נגד אנשי הליכוד שהיו בממשלה.

שלמה קרעי: אתה רואה כאן קונצנזוס חוצה מפלגות לטובת ילדי הגנים של החינוך המיוחד.

 << אורח >> משה שגיא: אני שמח על זה.

שלמה קרעי: לא יעזור לנו אם נעצור רק חינוך ואוצר, בואו נעצור את הכל עד שמשרד האוצר יבוא וימצא את ה-30 מיליון שקל המסכנים האלה.

שלמה קרעי: מה הבעיה?

שלמה קרעי: 30 מיליון שקל זה משהו שראיתי אותך בעיניים שלי משיג ברגע אחד.

 << אורח >> משה שגיא: אם לא הייתה פגרה, לא הייתי נותן לקיים את הדיונים עד שלא היו מביאים את הכסף.

 << אורח >> משה שגיא: אני לא יכול לעשות ישיבה מחר.

שלמה קרעי: אני קורא לך, אדוני היושב-ראש, למשוך ולא להצביע, כי אם זה יגיע להצבעה, אני אצביע נגד.

שלמה קרעי: אני קורא לחבריי בקואליציה ובאופוזיציה להצביע נגד.

אורית פרקש הכהן: אני לא ארחיב בנושא האפליה של החינוך המוכש"ר הלא פורמאלי, זה באמת חוצה מפלגות.

אורית פרקש הכהן: אני חושבת שהסכומים האלה מעידים על חוסר בסדרי עדיפויות של הממשלה.

אורית פרקש הכהן: אני רוצה לדבר על הפיל הגדול שנמצא בחדר בדיון הזה.

אורית פרקש הכהן: אנחנו עומדים לקיים דיון שבו מצד אחד באים משרדים, רוצים להעביר כספים ותשלומים ב-2.5 מיליארד שקלים, וביד השנייה מטילים על כולנו קיצוץ רוחבי של כל משרדי הממשלה.

 << אורח >> משה שגיא: אנחנו לא דנים בקיצוץ רוחבי עכשיו.

אורית פרקש הכהן: מה זה הקיצוץ הרוחבי הזה?

אורית פרקש הכהן: הוא הפלסטר מפני הגירעון הגדול, הוא הבור שמחכה לכולנו אחרי הבחירות שדיברתי עליו ארוכות לפני שנפלו עלינו הבחירות, שהתרעתי שאנחנו לא מקבלים עליו מידע, שרציתי לדעת איך אנחנו מעבירים כל כך הרבה כספים בלי שאנחנו יודעים על הגירעון.

אורית פרקש הכהן: אני רוצה להסב את תשומת לב כל המאזינים בדיון הזה לזה שהיום אנחנו נמצאים במקום שבפני חברי הוועדה הזאת מוסתר דוח של מבקר חדש שעוסק בנושא הגירעון התקציבי שאליו התדרדרה הממשלה.

אורית פרקש הכהן: לא פלא שאחרי שנעביר בחטף או נתבקש לאשר העברות של מיליארדים, גם נתבקש לקצץ 2.5 מיליארד שקלים בקיצוץ רוחבי פחדני.

אורית פרקש הכהן: למה קיצוץ רוחבי פחדני?

אורית פרקש הכהן: כי אפילו לא טרחו לעשות סדר בקיצוצים מהמשרדים.

אורית פרקש הכהן: בקיצוץ הקרוב נוריד מקופות החולים במשרד הבריאות 40 מיליון, נוריד מהנכים, מניצולי שואה, נוריד מהשירותים לזקנים.

אורית פרקש הכהן: אנחנו לא חותמת גומי.

שלמה קרעי: את מדברת על ביצה שטרם נולדה.

שלמה קרעי: כשנגיע נדון בזה.

אורית פרקש הכהן: כשהכינו את החומר לוועדת הכספים, לא ישבו על הסעיפים האלה כדי לחסוך מהם את הקיצוץ.

אורית פרקש הכהן: אני רוצה לדבר על הפיל שבחדר, שזה ההסתרה של הנתונים.

 << אורח >> משה שגיא: יש פה דיון על העברה של המשרד לביטחון פנים.

עודד פורר: מדובר בפנייה על בנייה, הרחבה ושיפוץ של תחנות משטרה.

עודד פורר: אם אפשר יהיה לפרט איפה בונים תחנות חדשות, איזה מורחבות, איזה משופצות בסכום הזה.

אוראל אברהמי: הוויסות התקציבי בתוך המשרד לביטחון פנים נועד ברובו להוצאות פריסה, לבינוי.

אוראל אברהמי: הוא מתחלק להתחלה חלקית של בנייה של תחנות חדשות, לשיפוץ של יחידות מבצעיות.

אוראל אברהמי: יש לנו באום אל פחם תחנה שנמצאת בביצוע, בג'סר א-זרקא, בג'דיידה-מכר, בטובא זנגריה.

אוראל אברהמי: לא הכל זה בינוי של תחנות חדשות, בחלק מדובר על הרחבה של תחנות קיימות - תחנת מודיעין, תחנת אילת, תחנת ערד, פתח תקווה.

עודד פורר: איפה בונים חדשות?

אוראל אברהמי: בונים חדשות בעיקר במגזר הערבי.

אוראל אברהמי: אנחנו מדברים על הרחבה בטובא זנגריה, אנחנו מדברים על סיום של פרויקט בג'סר א-זרקא.

אוראל אברהמי: יש רשימה בתוך דברי ההסבר של הפנייה.

עודד פורר: מדובר על תקציב שהוא הרשאה להתחייב.

עודד פורר: לא בהכרח יש דחיפות לאשר.

 << אורח >> משה שגיא: אמר לי גלעד ארדן לפני כמה שבועות: "אני לא יכול להתחיל עם כל התכנית הזאת אם אתה לא מאשר את העיקרון".

 << אורח >> משה שגיא: ברור שזו הרשאה להתחייב, כי הרי לא בונים תחנת משטרה בעשר דקות.

 << אורח >> משה שגיא: אם אתה לא מאשר את זה, אין לך את ההרשאה להתחייב, אתה לא יכול להתקדם לכלום.

 << אורח >> משה שגיא: זו תמונת המצב.

אוראל אברהמי: ההרשאה להתחייב במקרה הזה היא נלווה למזומן.

אוראל אברהמי: אם אין את המזומן, אין את ההרשאה להתחייב.

 << אורח >> משה שגיא: זה נמצא בהשלמה של דברי ההסבר.

 << אורח >> משה שגיא: על החינוך המיוחד אני נלחם בכל כוחי, אני לא מתכוון לוותר בעניין הזה.

 << אורח >> משה שגיא: לא יעזור כלום אם נעצור עכשיו את המדינה.

 << אורח >> משה שגיא: פקידי האוצר אדישים לעניין הזה, מצידם שלא נעביר כלום.

 << אורח >> משה שגיא: מספר פנייה לוועדה: 67 עד 73.

 << אורח >> משה שגיא: מי בעד אישור הפניות, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – 2

 << אורח >> משה שגיא: נמנעים – אין

 << אורח >> משה שגיא: הפניות לא אושרו.

 << אורח >> משה שגיא: אני מגיש על זה רביזיה.

 << אורח >> משה שגיא: עמוד 21 - המשרד לביטחון פנים.

יונתן פלורסהיים: הפנייה נועדה לתקצוב של כ-180 מיליון ₪ בהרשאה להתחייב עבור המשרד לביטחון הפנים.

יונתן פלורסהיים: השימושים: רכישת אמצעים לקו הרכבת מירושלים לתל אביב, עמידה בהחלטת ממשלה 3539 בעניין שטח המחייה של אסירים, אבטחה של מוסדות חינוך בשנת 2020.

יעקב מרגי: מה הקשר של הרכבת לביטחון פנים?

יונתן פלורסהיים: לשאלתו של חבר הכנסת מרגי - משטרת ישראל וכבאות והצלה אחראים על ההיבטים הביטחוניים של אבטחת הרכבת אם יש אירוע טרור או חס וחלילה שריפה, לכן הם צריכים לרכוש אמצעים.

 << אורח >> משה שגיא: מי בעד פנייה 74, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – 2

 << אורח >> משה שגיא: נמנעים – אין

 << אורח >> משה שגיא: הבקשה לא התקבלה.

 << אורח >> משה שגיא: אני מגיש רביזיה.

 << אורח >> משה שגיא: מספר פנייה לוועדה: 63 עד 64 – משרד המדע, התרבות והספורט.

דביר כהן: הפנייה נועדה לתקצב סך של 71 מיליון ₪ במזומן, 168 מיליון ₪ בהרשאה להתחייב, ו-118 מיליון בהוצאה מותנית - בהתאם לסעיפים הבאים: 150 מיליון ₪ בהרשאה להתחייב ו-20 מיליון ₪ במזומן מתקציב מינהל הספורט עבור מימון החלטת ממשלה לפיתוח יישובים בצפון ובעוטף עזה, שיטור במגרשי כדורגל ותמיכה באתנה – קידום ספורט נשים בישראל, 80 מיליון ₪ בהכנסה מיועדת והוצאה מותנית - -

צבי האוזר: אני רואה שזה לא כולל את העברות שנדרשות לנושא של שימור אתרים.

דביר כהן: בפנייה הזאת אין שימור אתרים.

צבי האוזר: מדוע?

צבי האוזר: מתי זה אמור להגיע?

דביר כהן: זה בדיונים בין המשרד, אני לא יכול להתחייב.

צבי האוזר: מה מונע?

צבי האוזר: מה הבעיה שם?

דביר כהן: זה כמו כל בקשה תקציבית שמגיעה אלינו ואנחנו בוחנים אותה, בודקים אותה.

צבי האוזר: האם תהיה החלטה שלכם לכאן או לכאן תוך זמן קצוב?

דביר כהן: אני לא יכול להתחייב על משהו.

צבי האוזר: אתה יכול להתחייב על זמן לתת תשובה לוועדה?

דביר כהן: אני יכול להתחייב לתת לך תשובה במהלך השבוע.

עודד פורר: לפני מספר ימים, סוף סוף אחרי שהדירו את המסעדנים מתקנות הפיצוי שאושרו כאן לתיירות, הכריזו ראש הממשלה ושר האוצר שהם מקצים תקציב מיוחד לטובת המסעדנים - החלטה מבורכת.

עודד פורר: הם העלו את הקול הקורא לאתר האינטרנט, אבל תוך מספר שעות הקול הקורא ירד מאתר האינטרנט והתקציב הזה נעלם כלא היה.

עודד פורר: או שההחלטה התקבלה ויצאה רק ככותרת לתקשורת ולא עומד מאחוריה שום דבר, או שהממשלה לא יודעת בתוך העסק מה קורה.

שלמה קרעי: או שהיועצים המשפטיים שוב פעם משתלטים על נבחרי הציבור.

עודד פורר: לפני שראש הממשלה מוציא הודעה עושים את כל המערכת - את זה כל מי שישב באיזה שהוא תפקיד בממשלה יודע.

עודד פורר: אחרי שאתה גומר הכל אתה יוצא עם הודעה שזה גמור, אתה לא מספר שאתה חושב לעשות משהו, אתה מספר שעשית.

 << אורח >> משה שגיא: קיימנו על זה כמה דיונים.

 << אורח >> משה שגיא: דיברתי גם עם ראש הממשלה על העניין הזה.

 << אורח >> משה שגיא: ראש הממשלה ושר האוצר קיבלו החלטה למצוא פתרון, זה באמת עוול שאין כדוגמתו.

 << אורח >> משה שגיא: השאלה שלך במקומה.

 << אורח >> משה שגיא: אני אבדוק את העניין הזה.

עודד פורר: אין התנגדות של האופוזיציה בהיבט הזה.

 << אורח >> משה שגיא: אני מסכים.

 << אורח >> משה שגיא: אני אבדוק את זה, מאוד מפריע לי העניין.

 << אורח >> משה שגיא: הייתה החלטה של הוועדה, כולם היו בדעה של לסייע למסעדנים בעוטף עזה.

 << אורח >> משה שגיא: מספר פנייה לוועדה: 63 עד 64 של משרד המדע, התרבות והספורט.

 << אורח >> משה שגיא: מי בעד, ירים את ידו?

 << אורח >> משה שגיא: מי נגד?

 << אורח >> משה שגיא: בעד – 2

 << אורח >> משה שגיא: נמנעים – אין

 << אורח >> משה שגיא: העברות לא התקבלו, אני מגיש רביזיה.

 << אורח >> משה שגיא: עמוד 61 – משרד הפנים.

ביאן ותד: הפנייה התקציבית נועדה לתקצב את משרד הפנים בסך של 14 מיליון 813 אלפי ש"ח עבור היערכות משרד הפנים לבחירות הכלליות שמתקיימות החודש.

ביאן ותד: הפנייה נועדה לשלם לספקים עבור הוצאות הבחירות שמשרד הפנים מחויב לשלם עליהן לפי חוק.

ביאן ותד: יש לכם פירוט עבור מה הכסף יוצא.

עודד פורר: בין היתר יש 10 מיליון שקלים עבור הכנת פנקס הבוחרים.

עודד פורר: לא הוכן הפנקס?

ביאן ותד: מדובר על שליפה של פנקס בוחרים מרשות האוכלוסין שצריך לשלם עליה.

ביאן ותד: זה פנקס שעודכן כי יש אנשים שעברו את הגיל בזמן הבחירות.

עודד פורר: זה כבר בוצע.

עודד פורר: למה מבקשים תקציב למה שכבר בוצע?

ביאן ותד: משרדי הממשלה מחויבים לשלם לפי מוסר התשלומים.

ביאן ותד: נכון שהפנקס אכן הוכן כי מדובר בהוצאה לפי חוק.

ביאן ותד: אנחנו מבקשים מוועדת הכספים לאשר את התקציב.

אורלי פרומן: מבקשים אישור בדיעבד על משהו שכבר נעשה.

ביאן ותד: המזומן עדיין לא שולם.

ביאן ותד: יש שני דברים: יש את הנושא של התחייבות בלהכין את הפנקס, יש את הזמן שאתה משלם לספקים במזומן.

עודד פורר: האם כשנתתם את ההתחייבות היה אישור של החשב להתחייבות?

שמעון מעתוק: אישור החשבות ניתן לטובת ביצוע הבחירות לכנסת שלא אנחנו החלטנו עליהן.

שמעון מעתוק: בפועל צריך לשלם לספקים.

שמעון מעתוק: הגענו לפה, לצערי, אחרי לא מעט זמן שאנחנו מבקשים את התקציב הזה, אני חושב שמן הראוי לאשר את הדבר הזה.

עודד פורר: בואו נעשה תרגיל היפותטי שבו אתם הוצאתם הזמנה לספק שאתם אמורים לשלם לו אבל ועדת הכספים, לא משנה מאיזה טעמים, לא מאשרת.

עודד פורר: אם גם אחרי שיהיו בחירות ותקום ממשלה ועדת הכספים לא תאשר, מה תעשו?

עודד פורר: לא תשלמו לספק?

ביאן ותד: אנחנו עוברים על החוק אם אנחנו לא משלמים.

עודד פורר: אל תעמידו אותנו פה כאילו אתם לא משלמים לספקים בגלל העניין הזה.

עודד פורר: זה לא קשור לתשלום לספקים, זה רק לסדר את הספרים.

ביאן ותד: הבחירות לכנסת נקבעו במהלך השנה.

ביאן ותד: נדרשנו לתקצב את הפעילות בשביל לקיים את הבחירות הכלליות.

ביאן ותד: הפנייה שמובאת לוועדה נועדה בשביל שמשרד הפנים יוכל לעמוד במחויבות שלו לפי הוראות החוק.

שלמה קרעי: כתוב כאן מוניציפאליות.

ביאן ותד: יש את התקצוב של הבחירות הכלליות לכנסת, את היערכות משרד הפנים לבחירות לכנסת.

ביאן ותד: יש תכנית תקציבית שכוללת גם את היערכות משרד הפנים לבחירות לכנסת וגם את התקציב של הבחירות המקומיות.

 << אורח >> משה שגיא: אנחנו לא מתכנסים.

 << אורח >> משה שגיא: הוועדה לא עובדת, כי אין אישור של ועדת ההסכמות.

 << אורח >> משה שגיא: יש פה דברים מובנים מאליהם, כמו הנושא של הבחירות.

 << אורח >> משה שגיא: היו את הבחירות ברשויות שאנחנו צריכים לממן, עכשיו יש את הבחירות לכנסת.

 << אורח >> משה שגיא: אם הם לא היו עושים את העבודה שלהם, מה היינו אומרים?

 << אורח >> משה שגיא: היינו אומרים: בטח שר הפנים מבלבל את הבחירות.

 << אורח >> משה שגיא: היו אומרים כל מיני דברים כאלה.

 << אורח >> משה שגיא: הם עושים את העבודה שלהם.

 << אורח >> משה שגיא: אנחנו אומרים להם: למה לא באתם קודם.

 << אורח >> משה שגיא: אנחנו אישרנו להם קודם?

 << אורח >> משה שגיא: האם הכנסת אמרה: אתם יכולים לבוא עם העברה כזאת, אנחנו נאשר את זה?

 << אורח >> משה שגיא: לא.

 << אורח >> משה שגיא: לא נתנו לי לכנס את הוועדה, מה אתם רוצים מהם?

 << אורח >> משה שגיא: הם עושים את העבודה שלהם.

 << אורח >> משה שגיא: יש מימון מפלגות שאותו צריך לממן, יש את הנושא של הבחירות שצריך לממן.

 << אורח >> משה שגיא: אפשר להצביע נגד.

יעקב מרגי: אני לא נגד הנושאים האלה, אבל אין לי ברירה, אני חייב לתקוע.

עודד פורר: התשלום לספקים הוא מאוד קריטי.

עודד פורר: בסופו של דבר, אדוני, העברה הזאת היא כדי לעשות להם את הספרים יותר מסודרים.

עודד פורר: לספקים צריכים לשלם.

עודד פורר: מהרגע שניתן אישור חשב ישלמו לספקים, המנגנון יודע לעשות את זה.

עודד פורר: הם לא היו יכולים להוציא הזמנת עבודה אם לא הייתה להם את היכולת לשלם.

 << אורח >> משה שגיא: זה לא המצב.

 << אורח >> משה שגיא: אנחנו נסבול מהעניין הזה הרבה זמן.

עודד פורר: אני מבקש התייעצות סיעתית לפני הצבעה.

ביאן ותד: יש להבדיל בין סדרי עדיפויות של המשרד לסדרי עדיפויות שנקבעו על ידי הממשלה שאמרה שאנחנו יוצאים לבחירות.

ביאן ותד: מאז שנודע לנו שיש בחירות העברנו פנייה תקציבית לוועדה כדי לתקצב אותן, אנחנו מחויבים לזה לפי חוק.

ביאן ותד: זאת פנייה בעקבות סדרי עדיפויות שנקבעו על ידי הכנסת.

שמעון מעתוק: בניגוד לכל הפניות האחרות.

עודד פורר: הפנייה הזאת הגיעה לוועדת הכספים ב-18 ביולי, היציאה לבחירות הייתה ב-30 במאי.

עודד פורר: זה לא קרה באותו רגע.

צבי האוזר: מה עמדתכם?

צבי האוזר: האם אפשר היום לשלם?

צבי האוזר: במידה והסעיף הזה לא יאושר, האם אפשר לשלם לספקים?

ביאן ותד: ככל הנראה החשב לא ישלם.

ביאן ותד: יש מוסר תשלומים.

עודד פורר: אין ככל הנראה.

צבי האוזר: האם החוב הזה לספקים נושא ריבית?

שמעון מעתוק: גם אם כן, זה מתוך תקציב קיים במערכת.

שמעון מעתוק: בוא נניח שהחשב ייתן אישור לשלם לספקים של הבחירות.

שמעון מעתוק: זה יבוא על חשבון ספקים אחרים, מתקנות אחרות.

שמעון מעתוק: זה מתוך תקציב קיים.

שמעון מעתוק: זה בא על חשבון דברים אחרים בתוך המשרד.

שמעון מעתוק: אין פה סדר עדיפות שהופעל על ידי שר הפנים או משרד הפנים.

שמעון מעתוק: סדר העדיפות נקבע על ידי הכנסת, לא על ידנו.

צבי האוזר: אתה אומר שהספקים יקבלו את כספם בכל מקרה.

שמעון מעתוק: אני לא יודע, החשב לא פה.

שמעון מעתוק: אם החשב שלי יאשר לשלם על בסיס ההתחייבויות אחרות שאושרו, זה יבוא על חשבון ספקים אחרים.

שמעון מעתוק: הכסף הוא אותו כסף.

צבי האוזר: זה אך ורק מסעיף תשלום לספקים?

ביאן ותד: גם אם מדברים על לשלם על חשבון ספקים אחרים, אנחנו בכל מקרה נצטרך להגיע לוועדת הכספים כדי לבקש את העברת הכסף מתכנית אחת לתכנית שנייה.

ביאן ותד: צריך יהיה לחכות שוועדת הכספים תתכנס כדי לאשר את זה.

ביאן ותד: יכול להיות שזה יהיה בסוף שנה.

עודד פורר: הספקים יקבלו את הכסף בזמן.

עודד פורר: יש כמה מכרזים במשרד הפנים שפורסמו היום והייתי מוכן לבטל.

 << אורח >> משה שגיא: אני מחכה חמש דקות עם ההצבעה.

 << אורח >> משה שגיא: כבר הבעתי בדיון הקודם בוועדת הכספים את העמדה של משרד החינוך על החינוך המיוחד.

 << אורח >> משה שגיא: גם השר וגם המנכ"ל הביעו את עמדתם בוועדת החינוך.

 << אורח >> משה שגיא: אין לנו ספק שילדי הגנים בחינוך המוכש"ר צריכים לקבל את אותם משאבים שמקבלים הילדים בחינוך הרשמי, זאת העמדה שאנחנו מביעים בדיון מול האוצר.

 << אורח >> משה שגיא: ל-2019 אין לנו שום מענה.

שלמה קרעי: איך ממשיכים לעבור על החוק?

 << אורח >> משה שגיא: שילמתם לחינוך המיוחד בבתי הספר למרות שזה לא היה בתקציב 2019.

 << אורח >> משה שגיא: לא היה בתקציב 2019 תקציב לעניין הזה של החינוך המיוחד בבתי הספר.

 << אורח >> משה שגיא: הייתה החלטת בג"ץ.

 << אורח >> משה שגיא: הבאתם 160 מיליון שקל כדי לממן את זה.

 << אורח >> משה שגיא: החינוך המיוחד בגני הילדים של המוכש"ר לא מתוקצב במשרד החינוך, איך אתם הולכים לפתור את הבעיה?

 << אורח >> משה שגיא: אתם חייבים על פי החוק.

שלמה קרעי: למה צריך את בג"ץ שיגיד, למה החוק לא מספיק?

 << אורח >> משה שגיא: גני הילדים של המוכש"ר צריכים לקבל את אותם משאבים שמקבלים בחינוך הרשמי.

 << אורח >> משה שגיא: מה אתם עושים בשביל שזה יקרה?

 << אורח >> משה שגיא: נמסר לנו מהאוצר שלא ניתן לפרוץ את מסגרת התקציב של 2019, שלא יינתן מענה ב-2019.

 << אורח >> משה שגיא: זה יקבל תעדוף בדיוני 2020.

 << אורח >> משה שגיא: אמר לי השר שחלק מהכסף יינתן עכשיו.

 << אורח >> משה שגיא: האם יש התקדמות בעניין הזה?

 << אורח >> משה שגיא: אני יודע שהייתה אתמול שיחה בין שר החינוך לשר האוצר לגבי ביצוע התקציבים.

 << אורח >> משה שגיא: מה שאמרתי לך עכשיו זאת התשובה שהייתה שם.

 << אורח >> משה שגיא: במסגרת דיוני 2019 אי אפשר לתת לזה מענה, רק במסגרת תקציב 2020.

שלמה קרעי: לא מוצאים את אותם 30 מיליון שקל?

 << אורח >> משה שגיא: מה אומר משרד האוצר על זה שעל פי החוק צריך לממן את הילדים בחינוך המיוחד בגני הילדים?

 << אורח >> משה שגיא: משרד החינוך אומר שאתם מעכבים.

 << אורח >> משה שגיא: אם יבוא שר החינוך ויגיד: אני מסיט תקציב כי על פי החוק צריך לממן את זה, אין לי שום דרך אחרת, האם תתנו אישור להסטה של תקציבים או תוסיפו תקציב לעניין הזה של גני הילדים?

איליה כץ: מדברים פה על חלק מתוספת של רפורמה שעשתה אופק חדש.

איליה כץ: אנחנו לא מכירים שיש אישור, הנחיה או משהו כזה שאומר שצריך כרגע לשלם את הכסף הזה.

 << אורח >> משה שגיא: את בתי הספר שילמתם.

שלמה קרעי: בג"ץ אמר את זה לגבי בתי הספר.

שלמה קרעי: אין שום הבדל בין בתי הספר לגני הילדים, זה אותו חוק חינוך.

איליה כץ: תקציב 2019 אושר בינואר 2018 בממשלה ובמרץ 2018 בכנסת.

איליה כץ: מטבע הדברים כשמאשרים תקציב בשלב מוקדם קלנדרית, מתגלים הרבה מאוד צרכים - צרכים שיכולים להגיע כתוצאה מבג"ץ, צרכים שיכולים להגיע מעמדה מקצועית של משרד.

יעקב מרגי: או כשמתברר שעברו על החוק.

מאי גולן: יש חוק.

איליה כץ: אנחנו לא מפרים חוק.

עומר ינקלביץ': לא עושים פה טובה.

עומר ינקלביץ': זו לא זכות, זה דין.

 << אורח >> משה שגיא: מה עושים הלאה?

 << אורח >> משה שגיא: את בתי הספר היסודיים אתם ממנים.

 << אורח >> משה שגיא: מימנו את זה בזכות זה שמשרד החינוך העביר מסעיף לסעיף.

 << אורח >> משה שגיא: לא העברנו מסעיף לסעיף.

 << אורח >> משה שגיא: העניין של בתי הספר מקבל תקציב ייעודי.

 << אורח >> משה שגיא: מאיפה?

 << אורח >> משה שגיא: ממשרד האוצר.

 << אורח >> משה שגיא: העברה מסעיף לסעיף הייתה לצורך מימון הגידול הטבעי.

 << אורח >> משה שגיא: האוצר מימן את בתי הספר היסודיים לאחר שאושר התקציב במרץ 2018.

איליה כץ: אנחנו נמצאים עכשיו באוגוסט 2019, שנה וחצי אחרי שהתקציב אושר.

איליה כץ: נכון לרגע זה אין לנו מקורות תקציביים בשביל לבוא ולממן.

איליה כץ: אני לא נכנס לשאלה אם הדרישה צודקת, לא צודקת.

 << אורח >> משה שגיא: מה אנחנו אומרים לילד בחינוך המיוחד?

 << אורח >> משה שגיא: לילד הזה אין מקום.

 << אורח >> משה שגיא: לילד בגן הילדים אתה אומר שאין תקציב?

 << אורח >> משה שגיא: מה אתה רוצה שנעשה?

 << אורח >> משה שגיא: זו עבירה על החוק.

איליה כץ: אין פה עבירה על החוק.

 << אורח >> משה שגיא: למה זו לא עבירה על החוק?

 << אורח >> משה שגיא: צריך לממן את הילד הזה.

 << אורח >> משה שגיא: איליה, מה אתה מתכוון לעשות עם העניין הזה?

שלמה קרעי: אם תוריד שני מיליון מכל אחת מהעברות האלו סגרת את הסיפור.

איליה כץ: בתחילת 2020 צפויים להיות דיונים ביחס לתקציב 2020.

פטין מולא: מתי זה יסתיים?

פטין מולא: יש ילדים שצריכים כסף בשביל לחיות, בשביל להתקיים.

 << אורח >> משה שגיא: אתם לא צריכים לנצל את הכוח שיש לכם עכשיו ביד בגלל שאין ועדת כספים.

 << אורח >> משה שגיא: אני לא יכול לכנס ועדה מחר, להגיד: תשמעו, אני לא נותן לכם, אני כן נותן לכם.

 << אורח >> משה שגיא: תביאו פתרון עם שר החינוך שרוצה למצוא לעניין הזה פתרון.

 << אורח >> משה שגיא: שר החינוך אמר לי שהוא דיבר עם שר האוצר.

 << אורח >> משה שגיא: אני מבקש פתרון לילדים האלה.

 << אורח >> משה שגיא: אי אפשר שחברה מתורבתת במדינת ישראל תשאיר את הילדים האלה בבית כאשר כבר התחילה שנת הלימודים, זה דבר שהוא בלתי מתקבל על הדעת בעליל.

 << אורח >> משה שגיא: אני רוצה שהוועדה תדע מה היא לא מאשרת.

 << אורח >> משה שגיא: היא לא מאשרת 500 סייעות בחינוך המיוחד, היא לא מאשרת ילדים חולים בביתם, היא לא מאשרת את כל המעטפת של נעל"ה, היא לא מאשרת מלגות לתלמידים חדשים, היא לא מאשרת תכניות חוסן ביישובי עוטף עזה, היא לא מאשרת את כל הנושא של הזנה לאוכלוסיות החלשות, היא לא מאשרת את כל התקציבים שמיועדים לדרך החדשה.

 << אורח >> משה שגיא: אנחנו צריכים לעצור את כל התכניות האלו.

עומר ינקלביץ': פעם אחת נעצור כדי לתת מענה לילדים ששנים מופלים.

עומר ינקלביץ': מה ההורים האלה יעשו?

 << אורח >> משה שגיא: אני עוצר את הישיבה, אני לא אמשיך אותה.

 << אורח >> משה שגיא: תדעו שלכל דבר יש מחיר.

 << אורח >> משה שגיא: אנחנו נמצאים בבניין שיש בו סדרי עדיפויות.

 << אורח >> משה שגיא: אנחנו החלטנו שהחינוך המיוחד הוא הדבר החשוב ביותר.

 << אורח >> משה שגיא: תדעו שיש הרבה דברים שמעוכבים בהעברות של משרד החינוך שנקבל ביקורת.

 << אורח >> משה שגיא: התקשר אלי אתמול מנהל בית ספר: "תראה מה עושים ממשרד החינוך, אתה יכול לעזור לי בזה"?

עומר ינקלביץ': אחת ולתמיד תיתן מענה.

 << אורח >> משה שגיא: עם כל הכבוד, אנחנו נושאים באחריות על העניין הזה.

 << אורח >> משה שגיא: אמנם עצרתי את הישיבה בגלל המציאות הזאת שבה אין לעניין הזה פתרון, אבל אנחנו לוקחים אחריות על זה שלא יהיו סייעות בבתי הספר.

אורלי פרומן: אף אחד לא יעז להוציא סייעות שהתחילו לעבוד.

אורלי פרומן: כדאי לדייק בדברים, זה לא הובא לשולחן הוועדה.

 << אורח >> משה שגיא: איליה, תחפשו ותבואו עם פתרון.

 << אורח >> משה שגיא: אם אתם באים עם פתרון, אני מכנס את הוועדה בשבוע הבאה, אני אביא את כל העברות שעליהן מדובר.

יעקב מרגי: אני מתחייב להצביע על כל העברות.

 << אורח >> משה שגיא: אם אתם מביאים פתרון, וחייבים להביא את הפתרון, אני אכנס דיון של הוועדה.

קטי קטרין שטרית: אני מדברת גם אל משה וגם אל איליה.

קטי קטרין שטרית: חבר'ה, הרי אתם יודעים שאפשר לעשות העברות בתוך התקציב הקיים, זה לא בשמיים.

קטי קטרין שטרית: אתם עכשיו עושים דבר שהוא קצת לא הגון.

קטי קטרין שטרית: משה, ברור שחוסן חשוב, ברור שסייעות חשובות, ברור שכל מה שפירטת חשוב מאוד, אבל כשאז רציתם את תשלומי ההורים ורציתם דברים שהייתם חייבים כמו ביטוחים להעביר, ידעתם למצוא את התקציב.

קטי קטרין שטרית: הרי זה לא משחק.

 << אורח >> משה שגיא: את תשלומי ההורים אישרתם להם.

שלמה קרעי: נכון.

שלמה קרעי: האמנו להם פעם אחת, פעמיים, אבל ראינו שעובדים עלינו בעיניים.

קטי קטרין שטרית: משה, תפתח את התקציב, אני לא צריכה ללמד אותך איך נראה התקציב של משרד החינוך.

 << אורח >> משה שגיא: מה את רוצה ממשה, דברי עם האוצר.

קטי קטרין שטרית: לא.

קטי קטרין שטרית: לא הוגן ולא הגון לבוא ולהגיד שצריך תוספת.

קטי קטרין שטרית: חד משמעית לא.

קטי קטרין שטרית: אפשר מתוך התקציב הקיים.

קטי קטרין שטרית: זה 30 מיליון.

קטי קטרין שטרית: ריבונו של עולם, אנחנו לא מדברים על 100, אנחנו לא מדברים על מיליארד, אנחנו מדברים על 30 מיליון.

קטי קטרין שטרית: איליה, אל תתנו למדינה הזאת, לכל הארגונים למיניהם ולנו לתת לבג"ץ לנהל את המשרדים.

קטי קטרין שטרית: זה לא טוב שבג"ץ צריך לאלץ אתכם לרפורמה שאתם יחד עם משרד החינוך החלטתם עליה.

קטי קטרין שטרית: כל הזמן באים למוכר שאינו רשמי בטענות שהם לא רוצים להיות כאחד האדם.

קטי קטרין שטרית: הם רוצים שתהיה להם בדיוק את אותה רפורמה כמו לכל ילד אחר.

קטי קטרין שטרית: למה לא למצוא?

קטי קטרין שטרית: אל תחכו ל-2020, מתוך התקציב הקיים אפשר.

אורלי פרומן: אי אפשר לסיים באמירה של המחיר.

אורלי פרומן: אני לא מוכנה לקבל את מה שמשה שגיא כרגע אמר.

אורלי פרומן: ילדי ישראל, המורים והגננות הם לא בני ערובה של מערכת בחירות אחרי מערכת בחירות, של ממשלת מעבר, של משרדים משותקים כמו שמשה גפני אמר.

אורלי פרומן: 30 מיליון שקל מסך תקציב משרד החינוך והאוצר אפשר למצוא.

 << אורח >> משה שגיא: משה שגיא הוא לא הכתובת.

אורלי פרומן: אי אפשר לשים את זה על המצפון של אנשי ועדת הכספים.

אורלי פרומן: שנת הלימודים יצאה לדרך, הילדים שם.

אורלי פרומן: לא תפוטר שום סייעת ושום מורה.

אורלי פרומן: התקציב הזעום הזה של 30 מיליון שקל יימצא לילדי המוכש"ר.

 << אורח >> משה שגיא: אם הם באים ואומרים, לא חשוב באיזה שהוא שלב, שהם פתרו את הבעיה של 2019, כשאני לא מדבר על 2020 ששם יש התחייבות של השר ושל שר האוצר - אני מכנס בעזרת השם את הוועדה ואנחנו כולנו מאשרים את כל העברות שיש במשרדים השונים.

אורלי פרומן: אנחנו כבר חודשיים מתעסקים עם העניין הזה.

 << אורח >> משה שגיא: הם מנצלים את המצב הזה.

שלמה קרעי: אדוני היושב-ראש, אני מודה לך שהצטרפת למאבק הזה שכל חברי הוועדה נטלו בו חלק.

שלמה קרעי: אני מקווה שהדברים שיצאו מהלב שלך לאיליה ולמשה שגיא ייכנסו אל הלב ובשבוע הבא נמצא את הפתרון.

 << אורח >> משה שגיא: תודה רבה, הישיבה נעולה.